1. **Kwambuka Yorodani (Yosuwa 3):**
   * **Gukenera kwera**
     + Mu gihe cy’imyaka 40, igicu cyari cyaragiye cyerekana igihe cyo kuva mu ngando bagafata urugendo, maze Isanduku y’Isezerano ikayobora Abisirayeli aho berekeza (Kubara 9:17; 10:33).
     + Igihe cyari kigeze cyo kugenda. Bava mu ngando i Shitimu, maze bakambika iminsi itatu hakurya ya Yorodani. Nuko bahabwa itegeko ryo gukurikira Isanduku y’Isezerano bajya mu Gihugu cy’Isezerano (Yosuwa 3:1–3).
     + Gukurikira Isanduku y’Isezerano byari bikubiyemo
       1. Kumvira Imana (Amategeko 10)
       2. Kwizera kugirirrwa neza n’Imana (urwabya rwa manu)
       3. Kubaha abayobozi bashyizweho n'Imana (Inkoni ya Aroni)
     + Ariko hariho igikenewe: bagombaga kwezwa (Yosuwa 3:5). Uku kwiyegurira Imana kwarimo umuhango wo kwezwa mu bigaragara (kumesa imyenda no gusukura umubiri), kuzibukira icyaha, no kugira imyifatire yo kwakira neza amagambo y’Imana.
   * **Ibitangaje by’Imana**
     + Imana ni Yo “yonyine ikora ibintu bitangaje” (Zaburi ya 72:18). Kubw’ibyo, twemera ko ari Yo Mana yonyine (Zaburi ya 86:10); twibuka ibitangaje byayo (Zaburi ya 77:11); kandi tuvuga imirimo yayo itangaje (Zaburi ya 96:3).
     + Nta kintu gikomerera cyangwa ngo kibe igitangaje ku Mana, Yo yaremye byose (Yeremiya 32:17; Luka 1:37). Dushobora rero kwizera ko ishobora no gukora ibitangaje mu mibereho yacu (Zaburi ya 107:8).
     + Kwambuka Yorodani ni kimwe mu bitangaje by’Imana, ndetse mu buryo bwa gihanuzi gicurera ikindi mu bitangeje bikomeye Imana yasezeranije kuzadukorera: kwinjira muri Kanani yo mu ijuru (Zekariya 8:6–8).
2. **Kwibuka no kwibagirwa (Yosuwa 4):**
   * **Ibimenyetso by’urwibutso**
     + Muri Bibiliya, ikimenyetso gishobora kugira ubusobanuro butari bumwe: Igikorwa kidasanzwe (1 Abami 13:3); Igihagarariye ikintu runaka (Itangiriro 9:13); Ikirango cyo kuburira (Kuva 12:13); Ikintu kihariye kiranga kanaka (Ezekiyeli 20:20); Urwibutso (Itangiriro 28:18).
     + Amabuye 12 yakuwe muri Yorodani, maze Yosuwa akayashinga nk’ikimenyetso, ari muri ruriya rugero ruheruka: urwibutso.
     + Ikirenze kwibuka ahahise ubwabyo, ni iyihe ntego Imana yatekerezaga igihe yasabaga ko bashinga ayo mabuye (Yosuwa 4:6–7)?
     + Ibisekuru bishya byagombaga kumenya icyo Imana yakoze. Kwizera kwabo kwagombaga gushingira ku bitangaje Imana yakoze. Byari inshingano z’ababyeyi guha ubwo bumenyi abana babo (Gutegeka 4:9). Kubw’ubwo bumenyi, buri wese muri twe agomba kubaho kubwo kwizera kwe ubwe.
   * **Akaga ko kwibagirwa**
     + Ubwo Yosuwa yashingaga amabuye 12 y’urwibutso i Gilugali, yashimangiye ingingo ebyiri (Yosuwa 4:23):
       1. Imana yakamishije Inyanja Itukura imbere yacu (Yosuwa, Kalebu, na bake bari bakiriho mu bo mu gisekuru cyavuye muri Egiputa)
       2. Imana yakamishije uruzi rwa Yorodani imbere yawe (igisekuru gishya cyavukiye mu butayu, kandi kigenewe kwigarurira Kanani)
     + Igisekuru gishya cyari mu kaga ko kugwa mu makosa nk’ay’ababyeyi babo: bakibagirwa imirimo ikomeye y’Imana. Ikibabaje, nuko nabo bibagiwe, kandi birēngēra ingaruka (Abacamanza 3:7–8).
     + Mbega ukuntu, bityo, ari ngombwa ko dukomeza kwibuka mu ntekerezo zacu uburyo Imana yitaye ku bakurambere bacu, ndetse n’ibihe twabonye n’amaso yacu ukuboko gukomeye kw’Imana!
3. **Inzibutso z’Uruzi Yorodani**
   * Kwambuka Inyanja Itukura ndetse na Yorodani ni ibintu bibiri byabayeho mu mateka byahujwe nk’intambwe z’amateka yo gucungurwa (Zaburi ya 66:6; Zaburi ya 114). Byombi hamwe, bigaragaza ukubaturwa kwacu ku cyaha no kubona ubugingo buhoraho.
   * Kwambuka Uruzi rwa Yorodani mu buryo bw’igitangaza no kujyanwa ku Mana byabaye impamo kuri Eliya (2 Abami 2:1, 7, 8, 11).
   * Icyakora kuri Elisha, ibyabaye byari ikimenyetso cyo kwakira Umwuka Wera, We wamushoboje gusohoza umurimo we (2 Abami 2:14–15).
   * Ni nako byagendekeye Yesu ubwo yinjiraga mu mazi ya Yorodani; Umwuka Wera yamuhaye imbaraga kugira ngo asohoze umurimo We: kutubatūra ku cyaha no kuduha ubugingo buhoraho (Mariko 1:9–11; Yohana 1:29; 3:16).